Մ.Բ.- Անշուշտ, խանգարողներ, վերապահութիւն ունեցողներ: Իսկ հիմա այնպիսի նիւթեր եմ հաւաքել, որ ոչ ոք չի կարող արդէն խանգարել ինձ, կախուածութիւն չունեմ, անկախ եմ: Աշխատանքս խանգարել փորձեցին նաեւ հակագիտական շրջանակներ, յատկապէս Դաշնակցութեան թանգարանին հետ իմ գործակցութիւնը խափանելու, որովհետեւ ես պետական գործիչների ժառանգներից ստացած արխիւները նուիրում էի ՀՅԴ թանգարանին, դա պոռթկում առաջացրեց նրանց մօտ, յատկապէս ազգային արխիւի շրջանակներ, կամ աւելի ճիշդ՝ անհատներ, նպատակ էին դրել խանգարել իմ այս աշխատանքը: Նրանք չէին ուզում որ Սփիւռքէն հասած Դաշնակցութեան գործիչների արխիւները ՀՅԴ պատմութեան թանգարան հասնեն: